***PROIECT***

**GUVERNUL REPUBLICII MOLDOVA**

**HOT Ă R Â R E nr. \_\_\_\_**

**\_\_\_\_\_\_\_\_\_\_\_\_\_\_\_\_\_\_\_din 2023**

**Chișinău**

**pentru modificarea Hotărârii Guvernului nr. 868/2014**

**privind finanţarea în bază de cost standard per elev a instituţiilor de învăţământ primar şi secundar general din subordinea autorităţilor publice locale de nivelul al doilea**

#### În temeiul art. 140, alin. (1), litera j1) și art.145 din Codul educației nr. 152 din 17 iulie 2014 (Monitorul Oficial *al Republicii Moldova, 2014, n*r. 319-324 art. 634*),* cu modificările şi completările ulterioare,

Guvernul HOTĂRĂŞTE:

**1.** La Hotărârea Guvernului nr. 868/2014 privind finanțarea în bază de cost standard per elev a instituțiilor de învățământ primar și secundar general din subordinea autorităților publice locale de nivelul al doilea (Monitorul Oficial al Republicii Moldova 2014, Nr. 319-324 art. 930) se modifică după cum urmează:

1. în textul hotărârii, în preambul:

din cuvintele „ și articolul 4 alineatul (2)” se substituie cuvântul „și” cu simbolul „ , ”;

se completează lista actelor normative enumerate cu „ art.145 din Codul educației nr. 152 din 17 iulie 2014 (Monitorul Oficial al Republicii Moldova, 2014, nr. 319-324 art. 634),”;

1. în tot textul hotărârii și anexele acestuia, cuvintele:

 a) „Ministerul Educației, Culturii și Cercetării”, la orice formă gramaticală, se substituie cu cuvintele „Ministerul Educației și Cercetării”, la forma gramaticală corespunzătoare;

b) „Adunarea Populară a Găgăuziei” la orice formă gramaticală, se substituie cu cuvintele „Comitetul executiv al unității teritoriale autonome Găgăuzia”;

**2.** În Anexa nr. 1:

3) la punctul 3, textul „gimnazii și licee” se substituie cu textul „gimnazii, gimnazii-grădinițe, licee, licee cu grupe de grădiniță”;

4) la punctul 4, subpunctul 1):

a) la litera a), textul „alimentație” se substituie cu textul „ alimentație, calculate în baza numărului de elevi și normele financiare pentru alimentarea elevilor aprobate în corespundere cu actele normative în vigoare;”

b) la litera b), după cuvântul „naționale” se completează cu textul „ , calculate de Ministerul Educației și Cercetării, în comun cu Ministerul Finanțelor, în baza numărului de grupe/clase, numărului de ore și alte particularități ale instituțiilor de învățământ în care se studiază limbile minorităților naționale”

c) la litera c), după cuvântul „Dubăsari” se completează cu textul „ , care se estimează în corespundere cu actele normative în vigoare”

d) la litera e), textul „în primii trei ani de activitate pedagogică” se substituie cu textul „debutante, în conformitate cu actele normative în vigoare”;

e) se completează cu litera f) cu următorul conținut:

„f) sporul pentru gradul profesional.

La estimarea sporului pentru gradul profesional pentru unitatea administrativ teritorială se va aplica formula:

**G = (1,27\*Ns + 0,80\*Nu + 0,38\*Nd)\*Rv\*12\*1,29**

unde:

**G** - suma transferurilor pentru unitățile de post didactice ocupate de cadrele didactice cu grad didactic din toate instituțiile de învățământ din unitatea administrativ-teritorială;

**Ns** - numărul unităților de post didactice ocupate de cadrele didactice cu grad didactic superior din unitatea administrativ-teritorială;

**Nu** - numărul unităților de post didactice ocupate de cadrele didactice cu grad didactic unu din unitatea administrativ-teritorială;

**Nd** - numărul unităților de post didactice ocupate de cadrele didactice cu grad didactic doi din unitatea administrativ-teritorială;

**Rv** - valoarea de referință stabilită în Legea bugetului pentru anul în care se planifică bugetul.

La estimarea numărului unităților de post didactice ocupate de cadrele didactice cu grad didactic (Ns, Nu, Nd) pentru toate instituțiile de învățământ se vor utiliza datele la situația din 01 octombrie a anului bugetar precedent anului în care se planifică bugetul.

La estimarea volumului alocațiilor pentru sporul pentru gradul profesional pentru fiecare instituție de învățământ se va aplica formula:

**Gi = (1,27\*Nsi + 0,80\*Nui + 0,38\*Ndi)\*Rv\*12\*1,29**

unde:

**Gi**- suma transferurilor pentru unitățile de post didactice ocupate de cadrele didactice cu grad didactic din instituția de învățământ;

**Nsi** - numărul unităților de post didactice ocupate de cadrele didactice cu grad didactic superior din instituția de învățământ;

**Nui** - numărul unităților de post didactice ocupate de cadrele didactice cu grad didactic unu din instituția de învățământ;

**Ndi** - numărul unităților de post didactice ocupate de cadrele didactice cu grad didactic doi din instituția de învățământ;

**Rv** - valoarea de referință stabilită în Legea bugetului pentru anul în care se planifică bugetul .

La estimarea numărului unităților de post didactice ocupate de cadrele didactice cu grad didactic (Nsi, Nui, Ndi) pentru instituția de învățământ se vor utiliza datele la situația din 01 octombrie a anului bugetar precedent anului în care se planifică bugetul.”

1. la punctul 5 după noțiunea de „școală primară-grădiniță”, se completează cu două noțiuni noi, cu următorul conținut:

*„gimnaziu-grădiniță* – instituție care are elevi în clasele primare și gimnaziale (clasele I-IX) și cel puțin o grupă de copii de grădiniță;

*liceu cu grupe de grădiniță* - instituție care are elevi în clasele primare, gimnaziale și liceale (clasele I-XII) și cel puțin o grupă de copii de grădiniță;”.

1. în punctul 6:

a) la subpunctul 6) textul „la sfârșitul perioadei de gestiune (coloana 9), din raportul pe 9 luni ale anului bugetar precedent , conform Raportului privind îndeplinirea planului de rețea, state și contingente în instituțiile de învățământ primar și secundar general, aprobat prin ordin al ministrului educației, culturii și cercetării. ” se substituie cu cuvintele „la 01 octombrie a anului bugetar precedent anului în care este planificat bugetul.”;

b) subpunctul 7) va avea următorul conținut:

„7) coeficienții de ponderare pentru calcularea numărului de „elevi ponderați” se stabilesc pornind de la indicatorii efectivi privind normele didactice depline la o clasă, pe nivelurile de învățământ, acceptând drept bază (unitate) indicatorul pentru clasele V-IX.

Pentru calcularea numărului de ,,elevi ponderați” se aplică următorii coeficienți de ponderare:

0,83 – pentru elevii claselor I-IV care studiază în limba română;

1,00 – pentru elevii claselor V-IX care studiază în limba română;

1,22 – pentru elevii claselor X-XII care studiază în limba română;

0,86 – pentru elevii claselor I-IV care studiază în altă limbă decât limba română;

1,04 – pentru elevii claselor V-IX care studiază în altă limbă decât limba română;

1,26 – pentru elevii claselor X-XII care studiază în altă limbă decât limba română.”

1. la punctul 7:

a) la subpunctul 1) textul „la sfîrşitul perioadei de gestiune (coloana 9), din raportul pe 9 luni ale anului bugetar curent, potrivit Raportului privind îndeplinirea planului de rețea, state și contingente în instituțiile de învățămînt primar și secundar general, aprobat prin ordin al ministrului educației, culturii și cercetării” se substituie cu cuvintele „la 01 octombrie a anului bugetar precedent anului pentru care este calculat bugetul.”;

b) subpunctul 2) va avea următorul conținut:

„2) pentru implementarea costului standard per elev, se aplică următorii coeficienţi de ponderare pentru calcularea numărului de „elevi ponderaţi”:

0,83 – pentru elevii claselor I-IV care studiază în limba română;

1,00 – pentru elevii claselor V-IX care studiază în limba română;

1,22 – pentru elevii claselor X-XII care studiază în limba română;

0,86 – pentru elevii claselor I-IV care studiază în altă limbă decât limba română;

1,04 – pentru elevii claselor V-IX care studiază în altă limbă decât limba română;

1,26 – pentru elevii claselor X-XII care studiază în altă limbă decât limba română.”

1. la punctul 14:

a) textul „școlile primare-grădinițe” se substituie cu textul „școlile primare-grădinițe, gimnaziile – grădiniță, liceele cu grupe de grădiniță”;

b) în subpunctul 1) textul „I-IV” se substituie cu textul „I-XII”;

**3.** Anexa nr.2:

9) la punctul 5:

a) după cuvântul „distinct” se adaugă cuvintele „ , în ordinea priorităților stabilite mai jos,”;

b) subpunctul 3) va avea următorul conținut:

„3) funcționarea instituțiilor de învățământ, asigurând cheltuielile pentru plățile salariale și serviciile comunale;”;

c) subpunctul 4) se exclude.

10) la punctul 7:

 la subpunctul 3) textul „ cheltuielile pentru asigurarea funcţionării şcolii primare, școlii primare-grădiniţă şi şcolii mici care nu poate fi închisă vor fi suplimentate cu suma mijloacelor financiare necesare activității instituției de învățămînt pînă la sfîrşitul anului bugetar” se substituie cu textul „cheltuielile pentru asigurarea funcţionării instituțiilor de învățământ vor fi suplimentate cu suma mijloacelor financiare necesare instituției de învățământ, până la sfârșitul anului bugetar, pentru plățile salariale și serviciile comunale”.

**4.** Prezenta hotărâre intră în vigoare la data de 01.01.2024.

 **Prim-ministru DORIN RECEAN**

**Contrasemnează:**

**Ministrul educației și cercetării Anatolie TOPALĂ**